section_heading: Rani Život
paragraph_text: Negreanu je rođen u Torontu u Kanadi. Njegovi roditelji, Annie and Constantin napustili su stari komunistički režim Rumunjske, i 1967. sa željom da započnu novi život u Sjedinjenim Državama. Završili su u Torontu gdje se Constantin zaposlio kao električar i prodavač slatkiša. Uskoro su počeli stvarati obitelj. Daniel je rođen 5 godina nakon starijeg brata. Toronto je bilo pozitivno mjesto, iako je Danielu suđeno živjeti neuobičajenim stilom života. Dok je sanjao postati profesionalni biljarist, petnaestogodišnji Daniel je naučio igrati poker. Sa 16 godina provodio je vrijeme u biljarskim dvoranama, športskim kladionicama i igrajući poker. Kada je bio nekoliko ispita do mature, Daniel je odustao od škole i počeo živjeti od pokera, igrajući u dobrotvornim kasinima i tražeći ilegalna mjesta za igru. U Torontu, Daniel je upoznao i prohodao s Evelyn Ng, koja je također postala poznata pokerašica. Kada je podebljao budžet, Daniel je a 22 godine otišao u Las Vegas, želeći ostvariti svoj san i postati profesionalni pokeraš. Ipak, nije imao sreće i morao se vratiti u Toronto i ponovno skupiti novca za igru.